ཤིན་རྗེ་འཆར་ཁ་ནག་པོའི་གདོང་ཟོར་གནམ་ལྕགས་སྤུ་གྲི་འབར་བའི་ཟོར་དབང་གནམ་ལྕགས་འཁོར་ལོ་དང་ཟོར་དབང་ཐུན་མོངས་མ་ཡིན་པ་དཀྱུས་གཅིག་ཏུ་སྐུར་བའི་ཚུལ་གནམ་ལྕགས་ཞུན་ཐིག་ཅེས་བྱ་བ་བཞུགས་སོ།།

ན་མོ་གུ་རུ་ཡ་མཱ་ར་ཡེ།སྲིད་གསུམ་ཟ་བྱེད་དུས་ཀྱི་དགྲ་ཆེན་པོ།།སངས་རྒྱས་ཁྲོས་པའི་མཐུ་སྟོབས་གཅིག་བསྡུས་པ།།དེ་ལ་ཕྱག་འཚལ་ཟློག་པའི་ཅོག
བརྡུང་གི།།དབང་ཆོག་འབྲི་ལ་བཀའ་ཡི་གནང་བ་སྩོལ།།དཔལ་ཡ་མཱནྟ་ཀའི་དབང་དང་རིམ་གཉིས་ལ་བརྟན་པ་ཐོབ་པའི་རྣལ་འབྱོར་པས།སངས་རྒྱས་ཀྱི་བསྟན་པ
དང་བསྟན་འཛིན་གྱི་བར་ཆད་བསལ་ཞིང་འགལ་བྱིད་ཆམ་ལ་དབབ་པའི་སླད་དུ་ཟོར་དབང་གིས་སློབ་མ་སྨིན་པར་འདོད་ན།འཆར་ཁའི་མདོས་གཏོར་ཟོར་སྒྲུབ་སོགས་དང་འབྲེལ་ན
རབ།གཞན་ཏུ་གཟའ་སྐར་བཟང་པོའམ་ཉེར་དགུ་ལྟ་བུའི་དུས་གཉེན་ལ་བྱ་སྟེ།དེའང་རྒྱས་པར་སྤྲོན་གོང་གནོན་གཤིན་རྗེ་ཚེ་བདག་ལྟ་བུའི་ཕྲིན་ལས་བཏང་ནས་སྒོམ་བཟླས་བྱ

བར་བཞེད་པས་དེའི་གཏོར་མཆོད་སོགས་དགོས་ཀྱང་།ཟོར་དབང་དཀྱུས་ཙམ་དུ་གོང་གནོན་བསྐྱེད་བབླས་རང་གཞུང་གིས་ཆོག་པས།སྤོབ
དཔོན་ཞལ་བྱང་དུ་ཕྱོགས་པའི་མདུན་ཏུ་སྟེགས་བུར་གྲི་ཁྲག་དང་ཕག་སྦྲུལ་བྱའི་ཁྲག་གིས་ཆག་ཆག་གདབ།རོ་སོལ་བྱུགས་པ་ལ་དཀྱིལ་འཁོར་སྒོ་རྫོགས་ཁྲོ་དཀྱིལ་སྤྱི་དང་མཐུན་པ་ལ།
དབུས་སུ་གྲུ་གསུམ་མཐིང་ནག་ལ་ཧཱུྃ།ཟླ་གམ་གསུམ་ལ་ཐིག་ལེ་ནག་པོ་བཞི།དེ་རྒྱབ་འཁོར་ལོ་ནག་པོ་རྩིབས་དྲུག་ལ་ཐིག་ལེ་དྲུག།མུ་ཁྱུད་ཐོད་ཕྲེང་གིས་བསྐོར་བ།
སྒོ་ཁྱམས་ལ་མ་གཤིན་ཉེར་བརྒྱད་ཀྱི་ཐིག་ལེ་ཕྱོགས་བཞིར་བདུན་བདུན་རང་མདོག་གམ་ནག་པོ་བཀོད་ཀྱང་རུང་།དབུས་སུ་ཁྲིའུའི་ཁར་བུམ་པོ་བཅུད་ལྡན་མགུལ་ཆིངས་ནག་པོ

ཅན།དེ་སྟེང་ཐོད་ཁྲག་བདུད་རྩི་དཔལ་གཏོར་ཙ་ཀ་ལི་བཙུགས་པ་རྣམས་རིམ་བརྩེགས་སུ་བཀོད།མི་བདེ་ན་བུམ་པའི་སྟེང་གཏོར་མ།སྨན་རཀ་གཉིས་མདུན་ཏུ་བཤམས་ཀྱང་རུང་བར་གསུངས་ལ་དེ་ལྟར་ན་བུམ་པའི
མདུན་དུ་ཟོར་དབང་ཐུན་མོང་མ་ཡིན་པའི་ཆས་ལྕགས་སྣོད་དུ་དམར་གཏོར་སྲིན་ཞལ་ཕྱུངས་ཤིང་མེ་རིས་བརྒྱན་པ།དེའི་གཡས་གཡོན་སྨན་ར་ཀ་བཞག་ན་བདེ།དཀྱིལ་འཁོར་མཐའ་བསྐོར་དུ།ཀོང་ཟོར་བུ
གསུམ་མཚེ་ཡུངས་བཙུགས་པ།མདའ་གཞུ།འུར་རྡོ་རྦབ་རྡོ་དང་བཅས་པ།དུག་ཁྲག་བླུགས་པའི་ཟོར་ཀོང་།ཡང་ཟོར་རྫས་སྣ་ཚོགས་བཅུག་པའི་ཟོར་ཀོང་རྣམས་བཀོད།དཀྱིལ་འཁོར
མདུན་ཏུ་སྨན་རཀ་གཏོར་གསུམ།དྲག་མཆོད་ཕྲེང་ཚར་དུ་བཤམ།ལས་བུམ།མིག་དར་མེ་ཏོག།སྔོན་གཏོར།ཚོགས་ཀྱི་ཡོ་བྱད་སོགས་ཀྱང་ཚོགས་པར་བྱའོ།།དེ་ནས་བདག་མདུན་སྒྲུབ་པ
ལ་ཕྲིན་ལས་རྩེ་སྔོན་འགྲོ་རྣམས་ཞི་ཁྲོ་སྤྱི་གཞུང་ལྟར་བྱ་བར་གསུངས་པས་དེ་ལྟར་ན་བཀའ་བརྒྱད་གསང་རྫོགས་ནས་བླང་ཞིང་།ཚོགས་མཆོད་སོགས་རྗེས་རིམ་ཡང་དེ་ལྟར་བྱས་ཀྱང་ཆོག་མོད།འབྲེལ་ཆགས་སྟབས་བདེའི
དབང་གིས་སྤེན་ལུགས་ཀྱི་དྲེགས་འཇོམས་ནས་ལེན་པར་མཛད་པས་དེའི་སྔོན་འགྲོ་སྐྱབས་སེམས་ནས་མཆོད་པ་བྱིན་རླབས་པར་བཏང་།དེ་ནས་འཆར་ཁའི་ཕྲིན་ལས་རང་གཞུང་ལྟར་མངོན་ཏོགས་སྒོམ་པའི་སྐབས།བདག

བསྐྱེད་དུར་ཁོད་གཞལ་ཡས་ཁང་གི་དབུས་སུ་གཤིན་རྗེ་ཡབ་ཡུམ་གཙོ་རྐྱང་དང་།བུམ་པར་ཡང་བདག་བསྐྱེད་དང་འདྲ་བའི་གཙོ་རྐྱང་།མདུན་རྟེན་དུར་ཁྲོད་ཕོ་བྲང་གདན་དང་བཅས་པའི་ནང
འཆར་ཁ་གཙོ་འཁོར་ཡོངས་རྫོགས་བསྐྱེད།དབང་བསྐུར་བྱིན་རླབས་བཀའ་བརྒྱད་བདེ་འདུས་ལས་བུང་བདེ་རེ་ལ་ལྟར་བྱ།སྤྱན་འདྲེན་མན་ཆད་རང་གཞུང་ལྟར་ལ།བསྟོད་པ་ལེ་མཚམས་རེ་རེའི་མཇུག
འོག་ཏུ་ཡོད་པའི།དམ་རྫས་རྨད་དུ་བྱུང་བའི་སོགས་ཚིག་རྐང་བདུན་པོ་སྦྱོར།བཟླས་དམིགས་བཟླས་པ་གཞུང་ལྟར་ལ་བདག་བསྐྱེད་བཟླས་པའི་མཐར་བུམ་ལྷ་ལ་དམིགས་ཏེ་སྐུ་གསུང་ཐུགས་བཟླས་བརྒྱ་རྩ
ཙམ་བྱ།དེ་ནས་འཆར་ཁའི་བཟླས་པ་ཅི་འགྲུབ་དང་འཁོར་སྔགས་རྣམས་ཀྱང་བདུན་རེ་ཙམ་བཟླས་ལ་མརྒོད་བསྟོད་སྤྱི་ལྟར་དང་བུམ་ལྷ་འོད་ཞུ་བྱ།ལས་བུམ་འཁྱིལ་པའི་སྔགས་ཀྱིས་བྱིན་བརླབ།སྲུང་མའི་གཏོར
འབུལ་དང་།ཚོགས་མཆོད་ལྷག་མ་བཏང་བའི་བར་གྲུབ་ནས།སློབ་མ་བདུན་ལས་མི་མང་བ་ཁྲུས་བྱ།བགེགས་བསྐྲད་པ།ནམ་མཁའ་དང་མཉམ་པའི་སེམས་ཅན་ཐམས་ཅད་ཀྱི་དོན་ཏུ་
བཅོམ་ལྡན་འདས་འཇམ་དཔལ་གཤིན་རྗེའི་གཤེད་པོའི་གོ་འཕང་འཐོབ་པར་བྱ།དེའི་སླད་དུ་གནས་སྐབས་སངས་རྒྱས་ཀྱི་བསྟན་པ་སྲུང་ཞིང་བསྟན་འཛིན་གྱི་བར་ཆད་བསལ་བ་དང་།

ལས་ངན་གདུག་པ་ཅན་རྣམས་སྙིང་རྗེ་ཁྲོས་པའི་ཚུལ་གྱིས་ཚར་གཅོད་རྗེས་འཛིན་བྱ་བའི་སླད་དུ་ཁྲོ་རྒྱལ་འཆར་ཀ་ནག་པོའི་ཟོར་དབང་གསན་པར་བགྱིའོ་སྙམ་པའི་ཤུགས་བསྐྱེད་གསལ་བཏབ་ནས
གསན་འཚལ།དེའང་སྒྲུབ་པ་ཆེན་པོ་སྡེ་བརྒྱད་ཀྱི་ཐོག་མ་འཇམ་དཔལ་གཤིན་རྗེ་གཤེད་པོ་ལ་ན་ཆ་བརྒྱད་དུ་གྲགས་པའི་ནང་ཚན་གཤིན་རྗེ་ཆུ་ཏིག་སྔོན་པོའི་རྒྱུད་ལས་བཏུས་པ་འཆར་ས།
ནག་པོ་ཟོར་གྱི་རྣ་ཆ་ལ་བཀའ་མ་བ་སུ་དྷཱ་རས་གནུབས་ཆེན་སངས་རྒྱས་ཡེ་ཤེས་ལ་གནང་བ་ཁུ་ལུང་པ་ཡོན་ཏན་རྒྱ་མཚོ་སོགས་ནས་རིམ་པར་བརྒྱུད་པ་དང་།གནུབས་ཆེན་གྱིས་གཏེར
དུ་སྦས་པ་རྒྱ་ཞང་ཁྲོམ་གྱིས་བཏོན་པ་དང་།སངས་རྒྱས་གླིང་པའི་བླ་མ་དགོངས་འདུས་ནས་འབྱུང་བ་སོགས་གཏེར་མའི་རིགས་ཀྱང་འགའ་ཞིག་མཆིས་པ་ལས།འདིར་བཀའ
རྩིས་ལས།ཅོག་བརྗོད་སྡེ་དྲུག་བསྟན་སྲུང་རྐང་ཡིན་པས་ཿདམ་ལྡན་སྙིང་རུས་ཅན་གྱི་མཚོན་ཆ་ཡིན་ཿཅེས་གསུངསོ་པ་ཁཱ་རོ་སྤྲུལྔ་པོའི་གཏེར་སྟོན་ཆེན་པོ་གུ་རུ་ཆོས་ཀྱི་དབང་ཕྱུག་གིས
ལྷོ་བྲག་གནམ་སྐས་ཅན་ནས་སྤྱན་དྲངས་པའི་ཀླུ་བདུད་ཀྱི་ལྟོ་བའི་ཆོས་སྡེ་ལས་བྱོན་པ།ཨཱ་ཙར་ནག་པོའི་ཅོག་བརྡུང་སྡེ་དྲུག་གི་ནང་ཚན་ཟློག་པའི་ཅོག་བརྡུང་འཇོམས་བྱེད་འཆེ་ཁ་འཆི

བདག་ནག་པོའི་བཀའ་སོལ་རྩ་བ་ལ་གནུབས་ལུགས་བཀའ་མའི་དབང་རྒྱུན་ཀྱང་ཆུ་བོ་གཅིག་འདྲེས་སུ་བཞུགས་པ་ལའང་།གདོང་ཟོར་སྡུ་མི་འབར་བའི་ཟོར་དབང
གནམ་ལྕགས་འཁོར་ལོ་དང་།ཐུན་མོངས་མ་ཡིན་པའི་ཟོར་དབང་གཉིས་སུ་བཞུགས་པ་ལས་ཐོག་མར་ཟོར་དབང་གནམ་ལྕགས་འཁོར་ལོ་ཞུ་བའི་ཡོན་ཏུ་དམིགས་ཏེ་མཎྜལ་འབུལ་བར་ཞུ།།
ཞེས་མཎྜལ་འབྲལ་བུ་གཞུགཨོཾཿཨཱཿཧཱུཾ་གིས་མིག་དར་མེ་ཏོག་གཏད།སློབ་དཔོན་འཇམ་དཔལ་གཤིན་རྗེའི་གཤེད་དངོས་སུ་གསལ་བ་ལ་ཐལ་མོ་མེ་ཏོག་བཅས་གསོལ་བ་འདེབས་པ་འདིའི
རྗེས་ཟློས།ཨེ་མ་ཧོཿབླ་མ་འཇིགས་བྱེད་ཁྲོ་རྒྱལ་ཆེ།།འབར་བའི་ཀློང་ནས་སྐུ་བཞེངས་ལ།།བདག་ཅག་བསྟན་པ་བསྲུང་སླད་དུ།།དྲག་པོ་ལས་ཀྱི་དངོས་གྲུབ
བྱིན།།ལན་གསུམ་བརྗོད།།ཐམས།འོ།སྐལ་ལྡན་རིགས་ཀྱི་བུ་ཉོན་ཅིག།དམ་ལྡན་ལ་བརྩེད་མ་ཉམས་སྒྲོལ།།འགལ་བ་ཆམ་ལ་དབབ་པ་དང་།།བསྟན་པའི
སླད་དུ་ཡིན་ན་སྦྱིན།།ཞེས་དྲིས་ཤིང་གནང་བ་བྲིན་པ་ལ་ལན་གསོལ་བ་འདིའི་རྗེས་ཟློས།ཧོཿབསྟན་པ་གཉན་ལ་དགྲ་དར་ནས།།མ་འོངས་སྙིགས་མའི་འགྲོ་བ་རྣམས།།

འདུལ་བའི་སླད་དུ་སེམས་བསྐྱེད་ན།།མཐུ་ཆེན་མཐུ་སྩོལ་བཅོམ་ལྡན་འདས།།ཡན་གསུམ།འདིར་ཀྱི་ལྟར་རྒྱུན་བཤགས་ཡན་ལག་བརྒྱད་པ་ཙམ་བྱས་ཀྱང་རུང་།གཞུང་རྣམས་སུ་ཆ་གསས་པས་ངེས་པར
དགོས་པའང་མིན་ནོ།།དེ་ནས་ཁྱེད་རང་རྣམས་དཔལ་ཆེན་གཤིན་རྗེའི་གཤེད་ཀྱི་སྐུ་འདི་བཞིན་དུ་གསལ་ཐོབ་ཅིཿ།སྟོང་པའི་ངང་ལས་མ་ཏྲཻ་རོ་དང་ཆུ་གླང་ཉི་ཟླའི་གདན་ལ་ཁྱེད་རང་གི་སེམས་ཉིད
ཧཱུཾ་སྔོན་པོ་ལས་འོད་ཟེར་འབྲོས།དོན་གཉིས་བྱས།ཚུར་འདུས་པ་ལས་རྡོ་རྗེ་སྔོན་པོ་རྩེ་ལྔ་པར་གྱུར།དེ་ལས་འོད་ཟེར་འཕྲོ་འདུས་དོན་གཉིས་བྱས་ནས་ཙཱར་འདུས།ཨོཾ་ཧྲཱིཿཥྚི་ཝཱི་ཀྲྀ
ན་ན་ཧཱུཾ་ཕཊཿཅེས་བརྗོད་པས་རྡོ་རྗེ་ཡོངས་སུ་གྱུར་པ་ལས་སྐད་ཅིག་གིས་ཁྱེད་རང་རྣམས་འཇིམ་དཔལ་གཤིན་ཇེའི་གཤེད་སྐུ་མདོག་ནག་པོ་ཤིན་ཏུ་ཁྲོས་པ།ཕྱག་གཡས་དབྱུག་ཏོ་དང་དགྲ་
སྭཱ།གཡོན་སྡིགས་མཛུབ་སྤྲུལ་ཞགས་བསྡམས་པ།རུལ་པ་ཁམ་ནག་གྱེན་ལ་བརྫེས་པ།ཐོད་ཕྲེང་དང་སྦྲུལ་གྱི་ཆུན་པོས་བརྒྱན་ཅིང་གླང་ཀོའི་སྟོད་གཡོགས་སྟག་ལྤགས་ཤམ་ཐབས
འཕྱངས་ཤིང་ཞབས་བརྐྱང་བསྐུམ་གྱིས་འགྱིང་བྲལ་ཡུམ་ནག་མོ་མི་སྡུག་མ་ཕྱག་གཡས་ཡབ་ལ་འཁྱུད་ཅིང་གཡོན་པས་ཐོད་ཁྲག་སྟོབ་པ།དུར་ཁྲོད་ཀྱི་ཆས་ཀྱིས་བརྒྱན་པ་ལ་འཁྱུད་པ།མེ

འབར་བའི་ཀློང་ན་བཞུགས་པའི་སྐུར་གསལ་བའི་གནས་གསུམ་འབྲུ་གསུམ་གྱིས་མཚན་པ་དང་།བདག་མདུན་གྱི་ཐུགས་ཀ་ནས་འོད་ཟེར་གྲོགས་འཁྲུགས་པ་ལྟ་བུ
འཕྲོས་པས་རང་བཞིན་གྱི་གནས་དང་འོག་མིན་གྱི་དུར་ཁྲོད་མེ་རི་འབར་བ་ལ་སོགས་པ་ནས་འཇིགས་བྱེད་ཧེ་རུ་ཀ་གཤིན་རྗེའི་གཤེད་པོའི་སྐུའི་རྣམ་འགྱུར་བསམ་གྱིས་མི་ཁྱབ་པའི་ཕྱག་རྒྱ་རིག་སྔགས་
ཕྱག་མཚན་གྱི་རྣམ་པ་སེར་ཆེན་བབས་པ་ལྟར་དྲག་ཏུ་བློན་ནས་ཁྱེད་རང་ལ་ཐིམ་པའི་མོས་པ་མཛོད།གུ་ཀུལ་ཤ་ཆེན་བསྲེག།སྐུ་གསུང་ཐུགས་སྔགས་མཐར།བཛྲ་ཨཱ་བེ་ཤ་ཡ་ཨ་ཨཱཿབཏགས
པ་དང་རོལ་མོ་དྲག་ཏུ་བྱས་ལ་བྱིན་དབབ།ཡེ་ཤེས་པ་བརྟན་པར་བྱས་པའི་མོས་པ་མཛོད།ཏིཥྛ་བཛྲ།ཞེས་རྡོ་རྗེ་མགོར་བཞག།མེ་ཏོག་དཀྱིལ་འཁོར་གྱི་གཙོ་བོར་ཕུལ་བར་མོས་ལ་འདིའི
རྗེས་ཟློས་དང་བཅས་ཏེ་འདོར་མཛོད།ཨོཾ་བཛྲ་པྲ་ཏི་གྲྀཧྞ་ཧོཿཞེས་འགྲིམ་དཀྱིལ་དུ་དོར།མེ་ཏོག་གཙོ་བོར་ཕོག་པ་སླར་ཡང་དབང་རྟགས་ཅོད་པན་ཏུ་བྱིན་ནས་རྡོ་རྗེ་མིང་གི་དབང་བསྐུར་བར
མོས་ཤིག།མེ་ཏོག་སྤྱི་བོར་བཞག་ལ།བཛྲ་ནཱ་མ་ཨ་བྷི་ཥིཉྩ་ཧཱུྃཿམ་རིག་པའི་སྒྲིབ་གཡོགས་བསལ་བར་མོས་ཤིག།ཙཀྵཿཔྲ་བེ་ཤ་ཡ་ཕཊཿཅེས་མིག་དར་བསལ།ཁྲོ་བོའི་རྒྱལ་པོ་འཇོམ

བྱེད་འཆར་ཀ་ནག་པོའི་དཀྱིལ་འཁོར་རྟེན་དང་བརྟེན་པར་བཅས་པ་མངོན་སུམ་མཐོང་བར་མོས་ཤིག།དེ་ནས་དབང་དངོས་གཞི་བསླབ་པ་ལ་ཡེ་ཤེས་ཀྱི་ཁྲོ་བོ་ལ་བརྟེན་ནས་དབང་བཞི་བསྐུར་བ་དང་།།
ལས་ཀྱི་ཁྲོ་བོ་ལ་བརྟེན་ནས་ཟོར་དབང་བསྐུར་བ་གཉིས་ལས་དང་པོའི་སླད་དུ་འདུན་པ་འདི་ལྟར་དུ་མཛོད།སློབ་དཔོན་དང་ནམ་མཁའ་གང་བར་བཞུགས་པའི་དབང་གི་ལྷ་རྣམས་ཀྱིས་རིན
པོ་ཆེའི་བུམ་པ་ཡེ་ཤེས་བདུད་རྩིའི་ཆུ་རྒྱན་གྱིས་གང་བས་དབང་བསྐུར་བར་གྱུར།རྣམ་བུམ་མགོའི་གནས་ལྔར་བཞག་ལ།ཧཱུཾ་སྟོང་གསལ་ཆོས་སྐུའི་བུམ་པ་ན།།དཔལ
ཆེན་ཁྲག་འཐུང་ལོངས་སྐུར་བཞེངས།ཐུགས་རྗེ་སྦྲུལ་སྐུའི་ཆུ་རྒྱུན་གྱིས།།སྐལ་ལྡན་བུ་ལ་དབང་བསྐུར་རོ།།ཨོཾ་ཡ་མཱནྟ་ཀ་ཨ་བྷི་ཥེ་ཀ་ཏ་སཱ་ཡ།ཨ་བྷི་ཥིཉྩ་ཨོ།བུམ་ཆུ
ཟུད་ཅིང་སྤྱི་བོར་བླུགས།དེས་བུམ་པའི་དབང་ཐོབ།ལུས་ཀྱི་སྡིག་སྒྲིབ་ནད་གདོན་འར་ཆད་བསལ་ན་ས་གཟི་བརྗིད་བསྐྱེད།གཤིན་རྗེའི་གཤེད་པོའི་སྐུ་བསྒོམ་པ་ལ་དབང་།འབྲས་བུ་སྦལ་སྐུ
ཐོབ་པའི་སྐལ་པ་ཅན་ཏུ་བྱས་པའོ།།ཐབས་ཡབ་ཀྱི་བྱང་ཆུབ་སེམས་རྒྱུན་གྱི་རང་བཞིན་བདུད་རྩི་བྱིན་པས་གསལ་སྟོང་གི་ཡེ་ཤེས་རྒྱུད་ལ་སྐྱེས་པར་མོས་ཤིག།སྨན་ཐོང་མགྲིན་པར་བཞག་ཅིང་བླུད་ལ།

ཧཱུ་སྣང་སྟོང་ཆོས་སྐུའི་བྷནྣ་རུ།རིག་སྟོང་ལོངས་སྐུ་བདུད་རྩིའི་རྒྱུན།།གཉིས་མེད་ཐུགས་རྗེའི་མཐུ་མཱིན་པས།།སྐམ་ལྡན་མཐུ་རྩ་ལ་ལྷན
གྲུབ་ཤོག།ཨོཾ་ཀཱ་ལ་རཱུ་པ་ཨ་མྲྀཏ་ཝཱཀ་ཨ་བྷི་ཥིཉྩ་ཨཱཿདེས་གསང་བའི་དབང་ཐོབ།ངག་གི་སྡིག་སྒྲིབ་ནད་གདོན་པར་ཆད་བོསལ་ནས་ནུས་པ་བསྐྱེད།དྲག་པོའི་
སྔགས་བཟླ་བ་ལ་དབང་།འབྲས་བུ་ལོངས་སྐུ་ཐོབ་པའི་སྐལ་པ་ཅན་ཏུ་བྱས་པའོ།།ཤེས་རབ་ཡུམ་གྱི་དམར་ཆ་བདེ་བ་རྒྱན་གྱི་རང་བཞིན་རཀྟ་བྱིན་པས་བདེ་སྟོང་འཕོ་འགྱུར་མེད་པའི་ཡེ་ཤེས
སྐྱེས་པར་མོས་ཤི་།རཀྟ་སྙིང་གར་བཞག་ཅིང་ཁར་སྦྱིན་ལ།ཧཱུཾ་གསང་བ་ཡུམ་གྱི་བྷ་ག་རུ།།མཱ་ལ་བཅུ་གཉིས་རྫོགས་པ་ཡི།དམར་ཆེན་མཆོག་གི་རཀྟ་འདིས།།སྐལ་ལྡན་བུ་ལ
དབང་བསྐུར་རོ།།ཨོཾ་ཧྲཱིཿཥཱི་ཝཱི་ཀྲྀ་ཙིཏྟ་ཨ་བྷི་ཥིཉྩ་ཨཱཿདེས་ཤེས་རབ་ཡེ་ཤེས་ཀྱི་དབང་ཐོབ།སེམས་ཀྱི་སྡིག་སྒྲིབ་ནད་གདོན་པར་ཆད་ཞི་ནས་ཐུགས་རྗེའི་མཐུ་སྟོབས་རྒྱས།ཡིད་ཏིང་ངེ
འཛིན་བསྒོམ་པ་ལ་དབང་།འབྲས་བུ་ཆོས་སྐུ་ཐོབ་པའི་སྐལ་བ་ཅན་ཏུ་བྱས་པའོ།།གཏོར་མ་དཔལ་ཆེན་གཤིན་རྗེའི་གཤེད་སྤྲུལ་འཁོར་གྱི་ཚོགས་དང་བཅས་པ་སྤྱི་བོར་བྱོན།སྐུ་གསུང

ཐུགས་ལས་འོད་ཟེར་གྱི་རྒྱུན་བྱུང་།ཁྱེད་རང་གི་གནས་གསུམ་དུ་ཐིམ་པས་བྱིན་གྱིས་བརླབ་པར་མོས་ཤིག།དཔལ་གཏོར་ཐོགསལ།ཧཱུྃ་དཔལ་ཆེན་ཡ་མཱནྟ་ཀ་ཡི།།སྐུ་གསུང་ཐུགས
ཀྱིས་བྱིན་པར་བཱ་པའི།།པྲིན་ལས་རྣམ་བཞི་ལྷུན་གྲུབ་པ།།གཏོར་མའི་དབང་བསྐུར་ཆེན་པོ་སྦྱིན།ཨོཾ་མ་ཧཱ་སུ་ཁྭ་བ་ལི་ཏ་ཨ་བྷི་ཥིཉྩ་ཨོ་ཨཱཿཧཱུཾ།ཁྱབ་བདག་ཀུན་ཏུ
བཟང་པོ།འཇམ་དཔལ་གཤིན་རྗེའི་གཤེད་པོ།གསབ་བདག་ཕྱག་ན་རྡོ་རྗེ།ལྒ་བུ་བདེ་བ་མཆོག་ལྡན།སློབ་དཔོན་གཙུག་ལག་དཔལ་དགེ།།བྲམ་ཟེ་ཁྲང
འཐུང་ནག་པོ།རྒྱ་གར་དྷཱ་ན་དྷ་ལ།བལ་པོ་བ་སུ་ཝཱ་ར།མགནུབས་ཆེན་སངས་རྒྱས་ཡེ་ཤེས་རིན་པོ་ཆེ།ཁུ་ལུང་པ་ཡོན་ཏན་རྒྱ་མཚོ་ལ་སོགས་པ་རིང་བརྒྱུད་བཀའ་མའི་བརྒྱད་པ་རྣམས
དདང་།བཅོམ་ལྡན་འདས་དཔལ་ཆེན་གཤིན་རྗེའི་གཤེད།སློབ་དཔོན་འཇམ་དཔལ་བཤེས་གཉེན།ཁྱད་པར་གྱི་རིག་འཛིན་བདུན།ཨོཾ་རྒྱན་ཐོད་ཕྲེང་རྩལ།མཁའ་འགྲོ་བདུད།
འདུལ་རྒྱལ་མོ།མངའ་བདག་ཁྲི་སྲོང་ལྡེའུ་བཙན།གུ་རུ་ཆོས་ཀྱི་དབང་ཕྱུག་ཡབ་སྲས་ལ་སོགས་པ་ཉེ་བརྒྱུད་གཏེར་མ་བརྒྱུད་པ་རྣམས་དང་།བཅོམ་ལྡན་འདས་དཔལ་ཆེན་ཡ་མཱནྟ་ཀ

རིགས་ལྔའི་དཀྱིལ་འཁོར་ཡེ་ཤེ